Мастацкае аб’яднанне “Таварыства перасоўных мастацкіх выставак. ХХІ стагоддзе” створана ў 2005 годзе ў Санкт-Пецярбургу з мэтай адраджэння лепшых традыцый рускага мастацтва ў духу твораў Крамскога, Пярова, Шышкіна, Мясаедава, Рэпіна і іншых перасоўнікаў XIX ст. У адрозненні ад сваіх папярэднікаў цяперашнія перасоўнікі прапаноўваюць і іншыя мастацкія канцэпцыі, блізкія прадстаўнікам “Свету мастацтваў”, “Саюза рускіх мастакоў”. Прадстаўленыя работы выкананы вядомымі пецярбургскімі і маскоўскімі аўтарамі, якія прайшлі школу Інстытута жывапісу, скульптуры і архітэктуры імя І.Рэпіна, Расійскай акадэміі мастацтваў, Мастацкага інстытута імя В.Сурыкава і іншых вядомых расійскіх устаноў.